
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός ύψους αποζημίωσης μελών των ομάδων εργασίας 
που ασχολούνται με την κατάρτιση του Προγράμματος Ανά- 
πτυξης της Έρευνας και της Τεχνολογίας και ειδικότερα με 
την εκπόνηση μελετών ή τη διεύρυνση προβλημάτων με 
σκοπό την υποβοήθηση και υποστήριξη στη χάραξη, αξιολό¬ 
γηση, αποτίμηση, οργάνωση, άσκηση και περιφερειακή ανά¬ 
πτυξη της πολιτικής, για την επιστημονική έρευνα και την τε¬ 


χνολογία. 1 

Άσκηση εποπτείας στην Εταιρεία «ΕΛΛΗΝΙΚΕΣ ΑΛΥΚΕΣ 
Α.Ε.». 2 

Απαλλαγή από την υποχρέωση προσκόμισης αποδεικτικού ενη¬ 
μερότητας της Εταιρείας «Α.Ε. ΧΡΩΜΑΤΟΥΡΓΕΙΑ ΠΕΙ¬ 
ΡΑΙΩΣ» μέχρι 30.4.89. 3 

Πρόσληψη από τον ΟΕΚ προσωπικού με σχέση εργασίας ιδιωτι¬ 
κού δικαίου ορισμένου χρόνου για κάλυψη απρόβλεπτων και 
επειγουσών αναγκών. 4 

Διαπίστωση της ανάγκης πρόσληψης προσωπικού από του Ορ¬ 
γανισμό Γεωργικών Οργανώσεων. 5 

Αύξηση των συντάξεων που παρέχει το Ταμείο Επικουρικής 
Ασφάλισης Προσωπικού Α.Ε. Οινοποιίας - Ζυθοποιίας - Οι¬ 
νοπνευματοποιίας. 6 

Αύξηση συντάξεων του Επικουρικού Ταμείου Εργατοϋπαλλήλων 
Μετάλλου. 7 

Τροποποίηση απόφασης της Β23671/1.9.86 απόφασης του 
Υπουργού Εθνικής Παιδείας και Θρησκευμάτων. 8 

'Γαχυθερμοσίφωνες οικιακής χρήσεως που χρησιμοποιούν αέρια 
καύσιμα. 9 

Πρόσληψη προσωπικού με σχέση εργασίας ιδιωτικού δικαίου, 
ορισμένου χρόνου στο Βιοτεχνικό Επιμελητήριο Θεσσαλονί¬ 
κης.10 

Έγκριση προσωρινής πρόσληψης προσωπικού στο Π.Γ.Ν. Αθη¬ 
νών «Ο ΕΥΑΓΓΕΛΙΣΜΟΣ».11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2018469/1911/0022 (1) 

Καθορισμός ύψους αποζημίωσης μελών των ομάδων εργασίας που 
ασχολούνται με την κατάρτιση του Προγράμματος Ανάπτυξης 
της Έρευνας και της Τεχνολογίας και ειδικότερα με την εκπό¬ 
νηση μελετών ή τη διεύρυνση προβλημάτων με σκοπό την υπο¬ 
βοήθηση και υποστήριξη στη χάραξη, αξιολόγηση, αποτίμηση, 
οργάνωση, άσκηση και περιφερειακή ανάπτυξη της πολιτικής, 
για την επιστημονική έρευνα και την τεχνολογία. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του άρθρου 3 παρ. 4 του Ν. 1514/85 «ανάπτυξη 
της Επιστημονικής και Τεχνολογικής Έρευνας». 

β) Τις διατάξεις του άρθρου 27 παρ. 1ζ του Ν. 1558/85 «Κυβέρ¬ 
νηση· και Κυβερνητικά Όργανα». 

γ) Τη με αριθ. 1002081/28/1989 (ΦΕΚ 10/Β/9.1.89) από¬ 
φαση του Πρωθυπουργού και του Υπουργού Οικονομικών «ανάθεση 
αρμοδιοτήτων στον Υφυπουργό Οικονομικών». 

δ) Την επιτακτική ανάγκη για την εκπόνηση ειδικών μελετών και 
τη διερεύνηση προβλημάτων με σκοπό τη χάραξη πολιτικής στην 
Έρευνα και την Τεχνολογία, αποφασίζουμε: 

1. Καθορίζουμε: 

-Την αποζημίωση των μελών των ομάδων εργασίας για την κα¬ 
τάρτιση του Προγράμματος Ανάπτυξης Έρευνας και Τεχνολογίας 
σε 3.000 για κάθε συνεδρίαση. 

-Οι ομάδες εργασίας, η χρονική διάρκειά τους, τα στάδια εκτέλε¬ 
σης και το περιεχόμενο κάθε μελέτης, καθορίζονται με ειδική αιτιο¬ 
λογημένη απόφαση του Γενικού Γραμματέα Έρευνας και Τεχνολο- 
γίας. 

-Ο αριθμός των εκτελούμενων με αποζημίωση συνεδριάσεων δεν 
θα υπερβαίνει τις τέσσερις (4) ανά μήνα και θα καθορίζεται στην 
απόφαση συγκρότησης της ομάδας εργασίας και σύμφωνα με τις 
ανάγκες του θεματικού αντικειμένου. 

2. Για τις εκτός έδρας μετακινήσεις των μελών των ομάδων ερ¬ 
γασίας και για την καταβολή των εξόδων στα οποία εφαρμόζονται οι 
σχετικές διατάξεις που ισχύουν για την εκτός έδρας ημερήσια αποζη¬ 
μίωση. 

3. Οι δαπάνες για την καταβολή της αποζημίωσης της παρ. 1, 
βαρύνουν το Π.Δ.Ε. της ΓΓΕΤ. Μελέτη 8313716 της ΣΑΜ 013. 

4. Η αποζημίωση που προβλέπεται στην παρ. 1, καταβάλλεται 
μετά την ολοκλήρωση του έργου της ομάδας εργασίας και την υπο¬ 
βολή της τελικής έκθεσης υπογεγραμμένης απ’ όλα τα μέλη της. 

Για την καταβολή της σχετικής αποζημίωσης απαιτείται η υπο¬ 
βολή των εξής δικαιολογητικών: 

α) Η απόφαση του Υπουργού Βιομηχανίας, Ενέργειας και Τεχνο- 

λόγιας ή του Γενικού Γραμματέα Έρευνας και Τεχνολογίας με την 
οποία συστήθηκε η ομάδα εργασίας, και ορίζεται ο αριθμός των με 
αποζημίωση κατά μήνα συνεδριάσεων. 

β) Βεβαίωση του Δ/ντή Επιστημονικής Πολιτικής της ΓΓΕΤ 
όπου φαίνεται ο αριθμός των συνεδριάσεων στις οποίες πήραν μέρος 
τα μέλη της ομάδας εργασίας (καθένα ατομικά). 

γ) Βεβαίωση του Δ/ντή Επιστημονικής Πολιτικής της ΓΓΕΤ, ότι 
τα μέλη της ομάδας εργασίας υπέβαλαν την έκθεση που αφορά τη 
διερεύνηση του συγκεκριμένου θέματος και που αναφέρονται στη 
σχετική απόφαση σύστασης της ομάδας εργασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Φεβρουάριου 1989 

01 ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 

4 - 

Αριθ. 2007247/254/0022 (2) 

Άσκηση εποπτείας στην Εταιρεία «ΕΛΛΗΝΙΚΕΣ ΑΛΥΚΕΣ Α.Ε.». 

οι Υπουργοί 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάζεις του Ν. 1558/1985 «Κυβέρνηση και Κυβερνη¬ 
τικά Όργανα», σε συνδυασμό με τα Π.Δ. 238/1979, 437/1985 
και 456/1985. 

2. Τις διατάξεις του άρθρου πρώτου του Ν. 1822/1988 «σύ¬ 
σταση Εταιρείας Εκμετάλλευσης Αλυκών και άλλες διατάξεις». 

3. Την ανάγκη άσκησης ορθολογικής εποπτείας του φορέα εκμε¬ 
τάλλευσης αλυκών με στόχο το συμφέρον της εθνικής οικονομίας και 
την επιδίωξη αυτάρκειας της χώρας σε αλάτι. 

4. Την αριθ. 1002081/28/2.1.89 (ΦΕΚ 10/Β·/9.1.89) κοινή 
απόφαση του Πρωθυπουργού και του Υπουργού Οικονομικών, απο¬ 
φασίζουμε: 

Άρθρο 1 

Για την άσκηση της κατά το άρθρο πρώτο του Ν. 1822/1988 
εποπτείας της Εταιρείας «ΕΛΛΗΝΙΚΕΣ ΑΛΥΚΕΣ Α.Ε.», ο φορέας 
γνωστοποιεί τα προγράμματα ανάπτυξης και επενδύσεων, καθώς 
και τα ετήσια προγράμματα δράσεως στους Υπουργούς Οικονομι¬ 
κών και Βιομηχανίας, Ενέργειας και Τεχνολογίας που παρέχει κάθε 
αιτούμενη πληροφορία και στοιχεία αναφορικά με την εκμετάλλευση 
των αλυκών και την κατασκευή έργων εκσυγχρονισμού, επέκτασης 
και ανακατασκευής αυτών. 

Άρθρο 2 

Η Εταιρεία οφείλει να κοινοποιεί στους Υπουργούς Οικονομικών 
και Βιομηχανίας, Ενέργειας και Τεχνολογίας: 

α) Τα κονδύλια του ετήσιου προϋπολογισμού και ιδιαίτερα εκείνα 
που αφορούν στον προγραμματισμό των έργων, των μελετών και 
στην εκτέλεση προμηθειών πάγιου εξοπλισμού. 

β) Εξαμηνιαίες εκθέσεις εκταμίευσης ποσών που δαπανά για την 
κατασκευή έργων, την κατάρτιση των μελετών και την εκτέλεση 
των προμηθειών πάγιου εξοπλισμού. 

Άρθρο 3 

Η Εταιρεία οφείλει, εφόσον τούτο ήθελε ζητηθεί, να κοινοποιεί 
αντίγραφα των συμβάσεων έργου που έχουν συναφθεί και να δίνει 
κάθε σχετική πληροφορία αναφορικά με τη διαδικασία ανάθεσης. 

Άρθρο 4 

Η εποπτεία των αρμόδιων Υπουργών σχετικά με την εκμετάλ¬ 
λευση των αλυκών συνίσταται στην παρακολούθηση τήρησης των 
διατάξεων των άρθρων 1, 2 και 3 της παρούσοις ως και στην υπο¬ 
χρέωση της Εταιρείοις να κοινοποιεί στους Υπουργούς Οικονομικών 
και Βιομηχοινίας, Ενέργειας και Τεχνολογίοις μέσα σε δύο μήνες από 


τη λήξη κάθε ημερολογιακού εξαμήνου: 

α) Δελτίο απολογισμού της εκμετάλλευσης που θα περιλαμβάνει 
τις δαπάνες προσωπικού, συντήρησης, γενικών εξόδων κ.λπ. 
β) Έκθεση για τη γενικότερη πορεία της Εταιρείοις. 
γ) Δελτίο προσωπικού κατά κατηγορίες με τις μηνιαίες και ετή¬ 
σιες αποδοχές του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

, Αθήνα, 22 Φεβρουάριου 1989 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 

; ί 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΤΕΧΝΟΛΟΓΙΑΣ 

ΗΛΙΑΣ ΠΑΠΑΗΛΙΑΣ ΑΝΑΣΤΑΣΙΟΣ ΠΕΠΟΝΗΣ 

- ♦ - 

Αριθ. 2015898/1648/0016 (3) 

Αποιλλαγή από την υποχρέωση προσκόμισης αποδεικτικού ενημερό¬ 
τητας της Εταιρείας «Α.Ε. ΧΡΩΜΑΤΟΥΡΓΕΙΑ ΠΕΙΡΑΙΩΣ» 
μέχρι 30.4.89. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις των άρθρων 9 και 10 του Ν. 2097/1952 «περί 
ρυθμίσεως ειδικών τινων περιπτώσεων εφαρμογής του Νόμου περί 
εισπράξεως Δημοσίων Εσόδων και άλλων τινων διατάξεων». 

2. Την απόφασή μας 247793/1956 «περί αποδεικτικού ενημε¬ 
ρότητας των προς το Δημόσιο Χρεών», όπως τροποποιήθηκε και συ¬ 
μπληρώθηκε μεταγενέστερα. 

3. Το γεγονός ότι η Εταιρεία «Α.Ε. ΧΡΩΜΑΤΟΥΡΓΕΙΑ ΠΕΙ¬ 
ΡΑΙΩΣ» έχει τεθεί υπό ειδική εκκαθάριση, σύμφωνα με τις διατάξεις 
του άρθρου 9 του Ν. 1386/1983. 

4. Το από 15.2.89 αίτημα του εκκαθαριστή της παραπάνω Εται¬ 
ρείας για απαλλαγή της από την υποχρέωση προσκόμισης αποδει¬ 
κτικού ενημερότητας για τα χρέη της προς το Δημόσιο, προς διευκό¬ 
λυνση του έργου της εκκαθάρισης. 

5. Την απόφασή μας 119002/3.1.89, με την οποία απαλλά¬ 
ξαμε, μέχρι 28.2.1989, την παραπάνω Εταιρεία από την υποχρέ¬ 
ωση προσκόμισης αποδεικτικού ενημερότητας, αποφασίζουμε: 

Παρατείνουμε μέχρι 30 Απριλίου 1989 την απόφασή μας 
119002/3.1.1989, με την οποία απαλλάξαμε την υπό ειδική εκκα¬ 
θάριση Εταιρεία «Α.Ε. ΧΡΩΠΕΙ ΧΡΩΜΑΤΟΥΡΓΕΙΑ ΠΕΙΡΑΙΩΣ» 
από την υποχρέωση προσκόμισης αποδεικτικού ενημερότητας για 
τα χρέη της προς το Δημόσιο, όπου αυτό απαιτείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Φεβρουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 100184 (4) 

Πρόσληψη από τον ΟΕΚ προσωπικού με σχέση εργασίας ιδιωτικού 
δικαίου ορισμένου χρόνου για κάλυψη απρόβλεπτων και επειγου- 
σών αναγκών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του Π.Δ. 141/81 «περί Οργανώαεως και Λειτουργίας του 
Αυτόνομου Οργανισμού Εργατικής Κατοικίας (ΟΕΚ)». 

β) Των άρθρων 3-8 (Κεφ. Β’) του Ν. 993/79, όπως τροποποιή¬ 
θηκαν με το άρθρο 9 του Ν. 1476/84 και 
γ) Του άρθρου 14 του Ν. 1735/87 «προσλήψεις στο Δημόσιο Το¬ 
μέα και άλλες διατάξεις». 

2. Την 1018/84 γνωμοδότηση του Νομικού Συμβούλου του 
Υπουργείου Εργασίας. 

3. Την απόφαση της 2/10.1.89 συνεδρίασης του Δ.Σ. του ΟΕΚ, 
σχετικά με την πρόσληψη προσωπικού για κάλυψη απρόβλεπτοί 


ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΗΛΙΑΣ ΠΑΠΑΗΛΙΑΣ 

«V 

και επειγουσών αναγκών. 

4. Το αριθ, 100247/3.3.89 έγγραφό μας. 

5. Την αριθ.*98130/24.11.88 απόφαση του Πρωθυπουργού και 
του Υπουργού Εργασίας «ανάθεση αρμοδιοτήτων στον Υφυπουργό 
Εργασίας Πέτρο Μώραλη» (ΦΕΚ 859/ΕΓ/24.11.88). 

6. Την αριθ. 139/24.2.89 εγκριτική απόφαση του Υπουργού 
Προεδρίας της Κυβέρνησης, αποφασίζουμε: 

1. Διαπιστώνουμε τις απρόβλεπτες και επείγουσες ανάγκες του 
ΟΕΚ για πρόσληψη προσωπικού διαφόρων ειδικοτήτων απαραίτη¬ 
του: 

α) Για την αποκατάσταση των ζημιών που δημιουργήθηκαν από 
τους σεισμούς στους οικισμούς του ΟΕΚ των Νομών Ηλείας, Κεφα- 
λονιάς και Ζακύνθου, οι κατοικίες των οποίων είχαν παραχωρηθεί 
στους δικαιούχους. 

β) Για την επίσπευση της ολοκλήρωσης κατασκευής των αναγει- 
ρόμενων οικισμών στους ανωτέρω Νομούς για τη στέγαση άστεγων 
εργατοϋπαλλήλων. 

γ) Για την υλοποίηση των εξής προγραμμάτων: 

-Επιδότηση των οφειλομένων δόσεων προς εξόφληση της αξίας 
των εργατικών κατοικιών ή διαμερισμάτων, σε περίπτωση χαμηλού 
ετήσιου οικογενειακού εισοδήματος αυτών. 

-Επιδότησης ενοικίου (πρώτη φορά) για ορισμένες κατηγορίες 
εργατοϋπαλλήλων με χαμηλά εισοδήματα (υπερήλικες, νέα ζευγά¬ 
ρια κ.λπ.). 

-Ενοικιαζόμενων Εργατικών Κατοικιών σε δικαιούχους του Ορ¬ 
γανισμού, οι οποίοι εργάζονται ή κατοικούν σε περιοχές βιομηχανι¬ 
κές, ακριτικές, τουριστικές ή σε περιοχές που υπάρχουν ειδικές συν¬ 
θήκες (Παν/μια κ.λπ.), για όσο χρόνο οι δικαιούχοι εργάζονται ή 
κατοικούν σ’ αυτές. 

-Σύσταση ειδικού στεγαστικού ανακυκλούμενου κεφαλαίου του 
ΟΕΚ, που είναι αυτοτελές και θα διατίθεται στους δικαιούχους μέσω 
της ΕΚΤΕ ή άλλων πιστωτικών Οργανισμών υπό μορφή έντοκου 
δανείου για αγορά διαμερίσματος. 

δ) Για την επίσπευση της κλήρωσης και παραχώρησης των κατοι¬ 
κιών των δύο έτοιμων οικισμών Αττικής και παραχώρηση όλων των 
ετοίμων εργατικών κατοικιών σε όλη την Ελλάδα ώστε να αποφευ¬ 
χθούν δυσμενείς επιπτώσεις στους εργατοϋπαλλήλους που είχαν τις 
απαραίτητες προϋποθέσεις προς συμμετοχή στην κλήρωση, και οι 
κίνδυνοι κατάληψης και ζημιών των ετοίμων κατοικιών του Ο.Ε.Κ. 

ε) Για την επίσπευση του σε εξέλιξη ευρισκόμενου έκτακτου προ¬ 
γράμματος στέγασης των αστέγων εργατοϋπαλλήλων που ενέκυψαν 
από τους σεισμούς της Καλαμάτας και του προγράμματος αποκατά¬ 
στασης των ζημιών των παλαιών Οικισμών θ£Κ περιοχής Καλα¬ 
μάτας. 

στ) Για την επέκταση του προγράμματος αγοράς εκ μέρους του 
ΟΕΚ έτοιμων διαμερισμάτων προς στέγαση εργατοϋπαλλήλων 
εκτός της περιοχής Αθηνών και Θεσσαλονίκης και σε άλλες πόλεις 
της Ελλάδος. - 

ζ) Για τη συνέχιση του προγράμματος μικρών δανείων επισκευής 
- αποπεράτωσης. 

2. Διαπιστώνουμε, επίσης, ότι οι προαναφερόμενες ανάγκες δεν 
μπορούν να καλυφθούν από το υφιστάμενο, σήμερα, προσωπικό του 
Οργανισμού με αποσπάσεις υπαλλήλων από Υπηρεσίες του Υπουρ¬ 
γείου ή των άλλων Νομικών Προσώπων, λόγω του περιορισμένου 
αριθμού των υπηρετούντων υπαλλήλων. 

3. Ορίζουμε ως εξής τις ειδικότητες και τον αριθμό των ατόμων, 
που είναι απολύτως απαραίτητο να προσληφθούν με σχέση εργασίας 
ιδιωτικού δικαίου από 20.2.89 και για διάστημα μέχρι 8 μήνες. 


Διοικητικοί Υπάλληλοι ΠΕ 10 

Διπλωματούχοι Πολ. Μηχανικοί 8 

Διπλωματούχοι Αρχιτέκτονες Μηχανικοί 2 

Τεχνολόγοι Μηχανικοί ΤΕ 3 

Δ/κοί ΔΕ . 9 

Βοηθοί Προγρ. Η/Υ ΔΕ 2 

Σχεδιαστής ΔΕ 1 

Κλητήρες ΥΕ 2 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Φεβρουάριου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

-ψ-- 

Αριθ. Φ.34/οικ. 1267 (5) 

Διαπίστωση της ανάγκης πρόσληψης προσωπικού από τον Οργανι¬ 
σμό Γεωργικών Οργανώσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191 /Α/ 
30.8.1988). 

2. Το Α.Ε.Π. 110/22/10.9.89 έγγραφο του ΟΓΑ. 

3. Το γεγονός ότι οι ανάγκες του ΟΓΑ δεν μπορούν να καλυφθούν 
από το υφιστάμενο μόνιμο ή με σχέση ιδιωτικού δικαίου προσωπικό 
ούτε με απόσπαση από άλλες δημόσιες υπηρεσίες, αποφασίζουμε: 

Διαπιστώνουμε την ανάγκη πρόσληψης προσωπικού από τον Ορ¬ 
γανισμό Γεωργικών Ασφαλίσεων με σχέση εργασίας ιδιωτικού δι¬ 
καίου ορισμένου χρόνου (μέχρι 8 μήνες) για την κάλυψη των απρό¬ 
βλεπτων και επειγουσών αναγκών του Ταμείου αυτού, με σκοπό την 
εύρυθμη και αποδοτική λειτουργία των Υπηρεσιών του (Κεντρικής 
και Περιφερειακών) ως εξής: 

α) Με τυπικά προσόντα Κλάδου Διοίκησης Επιστημονικού Προ¬ 
σωπικού: τριάντα (30). 

β) Με τυπικά προσόντα Κλάδου Διοικητικών Υπαλλήλων Β': εκα¬ 
τόν δέκα (110). 

γ) Με τυπικά προσόντα Κλάδου Δακτυλογράφων: δώδεκα (12). 

Η απόφαση αυτή να δημοσιευθεί στην Εφημερίδα της Κυβερνή- 
σεως. _ 

Αθήνα, 1 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-«- 

Αριθ. 110/354 (6) 

Αύξηση των συντάξεων που παρέχει το Ταμείο Επικουρικής Ασφάλι¬ 
σης Προσωπικού Α.Ε. Οινοποιίας - Ζυθοποιίας - Οινοπνευματο¬ 
ποιίας. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/1966 
(ΦΕΚ 230/Α-/66). 

2. Τις διατάξεις του Π.Δ. 105/88 (ΦΕΚ 46/Α'/15.3.88). 

3. Τις διατάξεις του άρθρου 7 του Ν. 1275/82 (ΦΕΚ 100/Α’/ 
82). 

4. Την 904/30.11.88 κοινή απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων 
(ΦΕΚ 863/Β-/30.11.88). 

5. Τη γνώμη του Δ.Σ. του ΤΕΑΠΟΖΟ, που έχει ληφθεί με την 
312/2653/30.11.88 συνεδρίασή του, αποφασίζουμε: 

1. Τα εδάφια β' και ε' της παρ. 1 του άρθρου 6 του Κανονισμού 
Παροχών του Ταμείου Επικουρικής Ασφαλίσεως Προσωπικού Α.Ε. 
Οινοποιίας - Ζυθοποιίας - Οινοπνευματοποιίας αντικαθίστανται ως 
εξής: 

1. «β) Η μηνιαία σύνταξη των ασφαλισμένων που εξέρχονται από 
την Υπηρεσία από 1.1.1989 αποτελείται από τη βασική σύνταξη, 
όπως αυτή καθορίζεται στα παρακάτω κλιμάκια και αντοιστοιχεί σε 
20ετή συντάξιμη υπηρεσία και από τις προσαυξήσεις του εδαφίου γ' 

της παρ. 1 του άρθρου αυτού για κάθε συντάξιμο έτος πέραν της 
20ετίας, ως εξής: 


Συντάξιμος μισθός 

Βασική σύνταξη 

μέχρι 55.000 

17.000 

55.001 - 

60.000 

17.500 

60.001 - 

65.000 

18.000 

65.001 - 

70.000 

18.500 

70.001 - 

75.000 

19.000 

75.001 - 

80.000 

19.500 

80.001 - 

85.000 

20.000 

85.001 - 

90.000 

20.500 

90.001 - 

95.000 

21.000 

95.001 - 

100.000 

21.500 

100.001 

- 110.000 

22.000 

110.001 

- 120.000 

22.500 

120.001 

- 130.000 

23.000 

130.001 

- 140.000 

23.500 

140.001 

- 150.000 

24.000 

150.001 

- 160.000 

24.500 

160.001 

και πάνω 

25.000 


Οι συντάξεις που καταβάλλει το Ταμείο στους συνταξιούχους χαι 
στους δικαιούχους επιδόματος αναπροσαρμογής των οποίων η 
έναρξη του συνταξιοδοτικού τους δικαιώματος εμπίπτει στο μέχρι 
31 Δεκεμβρίου 1988 χρονικό διάστημα αυξάνονται από 1 Ιανουά¬ 
ριου 1989 κατά ποσοστό 20%.» 

II. «ε) Από 1 Ιανουάριου 1989 το ποσό της καταβαλλόμενης σύ¬ 
νταξης σε καμιά περίπτωση δεν μπορεί να είναι κατώτερο του ποσού 
των δεκαεπτά χιλιάδων (17.000) δραχμών για τους συνταξιούχους 
των εδαφ. α, β, γ, δ, δα και ε της παρ. 1 και του εδαφ. α' της παρ. 5 
του άρθρου 2 του Καν. Παροχών (λόγω γήρατος, αναπηρίας κ.λπ.) 
και του ποσού των δεκατριών χιλιάδων πεντακοσίων δρχ. (13.500) 
για τους συνταξιούχους του άρθρου 7 (λόγω θανάτου) και τους συ¬ 
νταξιούχους του εδαφ. ζ του παρ. 2 του άρθρου 2 του Κανονισμού 
Παροχών (μερικής αναπηρίας) ανεξαρτήτως από το χρόνο έναρξης 
του συνταξιοδοτικού δικαιώματος. 

Οι συνταξιούχοι του εδαφ. β' της παρ. 5 του άρθρου 2 του Κανονι¬ 
σμού παροχών δεν εμπίπτουν στις διατάξεις των κατωτάτων ορίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Φεβρουάριου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
- φ - 

Αριθ. 105/351 (7) 

Αύξηση συντάξεων του Επικουρικού Ταμείου Εργατοϋπαλλήλων 
Μετάλλου. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 
«περί τροποποιήσεως και συμπληρώσεως της νομοθεσίας περί Κοι¬ 
νωνικών Ασφαλίσεων και ετέρων τινών διατάξεων». 

2. Τις διατάξεις των άρθρων 23,24,26 και 27 του Ν. 1558/85 
(ΦΕΚ 137/τ.Α/26.7.85) «Κυβέρνηση και Κυβερνητικά Όρ¬ 
γανα». 

3. Την 904/30.11.88 (ΦΕΚ 863/Β/30.11.88) κοινή από¬ 
φαση του Πρωθυπουργού και του Υπουργού Υγείας, Πρόνοιας και 
Κοιν. Ασφαλίσεων. 

4. Τις διατάξεις του άρθρου 7 του Ν. 1275/82 (ΦΕΚ 100/Α/ 
82). 

5. Την από 4.1.89 απόφαση του Δ.Σ. του Επικουρικού Ταμείου 
Εργατοϋπαλλήλων Μετάλλου, αποφασίζουμε: 

1. Οι καταβαλλόμενες από το Επικουρικό Ταμείο Εργατοϋπαλ¬ 
λήλων Μετάλλου συντάξεις γήρατος, αναπηρίας και θανάτου στους 
συνταξιούχους που το συνταξιοδοτικό τους δικαίωμα εμπίπτει στο 
μέχρι 31.12.88 χρονικό διάστημα, αυξάνονται από 1 Ιανουάριου 
1989 κατά 2.500 δρχ. 


2. Επίσης από την ίδια παραπάνω ημερομηνία το κατώτατο όριο 
των χορηγουμένων από το Ταμείο συντάξεων λόγω γήρατος και 
αναπηρίας ορίζεται σε 24.850 δρχ. λόγω θανάτου δε σε 22.300, 
ανεξάρτητα από το χρόνο συνταξιοδότησης και στις δύο παραπάνω 
περιπτώσεις. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Φεβρουάριου 1989 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ . 

-♦-- 

Αριθ. Β2/5298 π.ε. (8) 

Τροποποίηση της Β23671/1.9.86 απόφασης Υπρυργού Εθνικής 
Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 641/77 (άρθρο 13). 

2. Τις διατάξεις του Ν.Δ. 87/73 (άρθρο 2). 

3. Τις διατάξεις του Ν.Δ. 463/70 (ΦΕΚ 57/Α'). 

4. Την αριθ. Β/1254/2.2.81 κοινή Υπουργική Απόφαση (ΦΕΚ 
98/Β'). 

5. Την αριθ. ΣΤ5/13/22.6.82 (άρθρο 14) Κοινή Υπουργική 
Απόφαση (ΦΕΚ 429/Β'). 

6. Τις διατάξεις του Π.Δ, 30/1978. 

7. Την αριθ. Β1/508/6.5.83 Υπουργική Απόφαση (ΦΕΚ 256/ 
Β-/17.5.83). 

8. Το αριθ. 1625/11.11.88 ανακοινοποίηση στο ορθό 2/12/88 
έγγραφο του Παν/μίου Θράκης, με το οποίο μας κάνουν γνωστή την 
απόφαση της Συγκλήτου (συνεδρίαση 2/392/10.11.88 θέμα 7) 
από την οποία προκύπτει η ειδική και πλήρης αιτιολογία ως προς 
την ανάγκη αντικατάστασης του Προέδρου του Παν/κού Συμβου¬ 
λίου του Παν/μίου Θράκης, δεδομένου ότι στην τεχνική υπηρεσία 
υπηρετεί ως Αναπληρώτρια Διευθύντρια η σύζυγος του μέχρι τώρα 
Προέδρου, η οποία σε πολλές περιπτώσεις εισηγείται στο Παν/κό 
Συμβούλιο αντικαθιστώντας την Προϊαταμένη της υπηρεσίας και 
για λόγους απόλυτης διαφάνειας και αξιοπιστίας των αποφάσεων 
του εν λόγω οργάνου και να αποφεύγεται η συνυπηρεσία συζύγων 
στη διαδικασία εισήγηση - απόφαση. 

9. Το αριθ. Α.3546/2.2.89 έγγραφο του Πρύτανη του Παν/ 
μίου Θράκης. 

10. Τις σχετικές παραιτήσεις των μελών του Παν/κού Συμβου¬ 
λίου του Παν/μίου Θράκης: θωμά Βικόπουλου, Νικόλαου Βούλ¬ 
γαρη, Αλέξανδρου Κωστάρα και Αποστόλη Γέροντα, αποφασί¬ 
ζουμε: 

Τροποποιούμε την αριθμ. Β2-3671/1.9.86 (ΦΕΚ 668/ 
7.10.86 τ.Β') απόφασή μας για τη συγκρότηση του Πανεπιστημια¬ 
κού Συμβουλίου του Παν/μίου Θράκης όπως τροποποιήθηκε με την 
αριθμ. Β2-5060(α)/25.11.86 (ΦΕΚ 857/8.12.86 τ.Β') και 
Β2-392/23.2.88 (ΦΕΚ 134/7.3.88 τ.Β') όμοια και διορί¬ 
ζουμε: 

1. Το Βασίλειο Στεφάνή, καθηγητή του τμήματος Πολιτικών 
Μηχανικών, ως ταχτικό μέλος, σε αντικατάσταση του Καθηγητή 
της Πολυτεχνικής Σχολής Βλαδίμηρου Καλευρά. 

2. Τον Παναγιώτη Καργάδο, καθηγητή του τμήματος Νομικής, 
ως τακτικό μέλος, σε αντικατάσταση του καθηγητή της Πολυτεχνι¬ 
κής σχολής Νικολάου Βούλγαρη. 

3. Τον Κωνσταντίνο Μανωλά, καθηγητή του τμήματος Νομικής, 
ως τακτικό μέλος, σε αντικατάσταση του Επίκουρου Καθηγητή του 
τμήματος Νομικής Αποστόλη Γέροντα. 

4. Τον Αστέριο Λιώλιο, Αναπληρωτή Καθηγητή του τμήματος 
Πολιτικών Μηχανικών, εκπρόσωπο στη Σύγκλητο του Παιδαγωγι¬ 
κού Τμήματος Νηπιαγωγών, ως αναπληρωματικό μέλος, σε αντι¬ 
κατάσταση του Θωμά Βικόπουλου. 

5. Τον Κωνσταντίνο Ρέμελη, Λέκτορα του τμήματος Νομικής, 
εκπρόσωπο στη Σύγκλητο του Παιδαγωγικού τμήματος Δημοτικής 
Εκπαίδευσης, ως αναπληρωματικό μέλος, σε αντικατάσταση του λέ- 

κτορα του τμήματος Νομικής Αλέξανδρου Κωστάρα. 

Πρόεδρο του Πανεπιστημιακού Συμβουλίου ορίζουμε το τακτικό 
μέλος καθηγητή Βασίλειο Στεφάνή και 

Αναπληρωτή Πρόεδρο αυτού ορίζουμε το Αναπληρωματικό μέ¬ 
λος Αναπληρωτή Καθηγητή Αστέριο Λιώλιο. 

Η θητεία των παραπάνω μελών λήγει με τη λήξη της θητείας των 
άλλων μελών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Φεβρουάριου 1989 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΠΑΝΑΡΕΤΟΣ 

-♦*-- 

Αριθ. 4469/603 (9) 

Ταχυθερμοσίφωνες οικιακής χρήσεως που χρησιμοποιούν αέρια 

καύσιμα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1, αριθμ. (δ)του Ν. 1338/83 
«Εφαρμογή του Κοινοτικού Δικαίου» (ΦΕΚ 34/Α/17.3.83), όπως 
τροποποιήθηκε με το άρθρο 6 του Νόμου 1440/84 «Συμμετοχή της 
Ελλάδας στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού Εφοδια¬ 
σμού ΕΙΙΚΑΤΟΜ (ΦΕΚ 70/Α/21.5.84, όπως τροποποιήθηκε με 
το άρθρο 7 του Ν. 1775/88 «Εταιρείες παροχής επιχειρηματικού 
κεφαλαίου και άλλες διατάξεις» (ΦΕΚ 101/Α/24.5.1988). 

2. Τις διατάξεις του Ν. 372/76 «Περί συστάσεως και λειτουρ¬ 
γίας Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/ 
30.6.76) και το άρθρο 22 του Ν. 1682/87 (ΦΕΚ 14/16.2.87). 

3. Τις διατάξεις του Ν. 1558/85 «Κυβέρνηση και Κυβερνητικά 
Όργανα» (ΦΕΚ 137/Α). 

4. Το Π.Δ. 229/86 «Σύσταση και Οργάνωση της Γενικής Γραμ¬ 
ματείας Βιομηχανίας» (ΦΕΚ 96/Α/16.7.86). 

5. Την Τ 1321/25.9.87 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Βιομηχανίας, 
Ενέργειας και Τεχνολογίας Κ. Παπαναγιώτου» (ΦΕΚ 531/Β/ 
30.9.87), αποφασίζουμε: 

Άρθρο 1 

1. Σκοπός της απόφασης αυτής είναι η προσαρμογή της Ελληνι¬ 
κής νομοθεσίας στην Οδηγία του Συμβουλίου των Ευρωπαϊκών Κοι¬ 
νοτήτων 84/531/ΕΟΚ της 17ης Σεπτεμβρίου 1984 για την προ¬ 
σέγγιση των νομοθεσιών των Κρατών μελών σχετικά με τους ταχυ¬ 
θερμοσίφωνες οικιακής χρήσεως που χρησιμοποιούν αέρια καύσιμα. 
(ΕΕ Ε 300 της 19.11.1984). 

2. Η παρούσα απόφαση εφαρμόζεται για τους παρακάτω ταχυ¬ 
θερμοσίφωνες που χρησιμοποιούν αέρια καύσιμα: 

- μικροί ταχυθερμοσίφωνες ωφέλιμης ισχύος μικρότερης των 
17ΚΨ. 

- μεγάλοι ταχυθερμοσίφωνες ωφέλιμης ισχύος από 17 έως και 28 

\^ΚΨ. 

3. Ως ταχυθερμοσίφωνας κατά την έννοια της παρούσας απόφα¬ 
σης, νοείται κάθε συσκευή παραγωγής θερμού ύδατος, στην οποία η 
θέρμανση του ύδατος εξαρτάται άμεσα από την άντληση και στην 
οποία η θερμοκρασία εξόδου του θερμού ύδατος είναι κατώτερη των 

ιοο°(:. 

4. Εξαιρούνται οι συσκευές συσσωρεύσεως, στις οποίες το παρα- 
γόμενο θερμό ύδωρ αποθηκεύεται αμέσως στο εσωτερικό της συ¬ 
σκευής. 

Άρθρο 2 

1. Ως συσκευή τύπου ΕΟΚ κατά την έννοια της παρούσας απόφα¬ 
σης νοείται κάθε συσκευή που ανταποκρίνεται στις προδιαγραφές του 


παραρτήματος της παρούσας απόφασης και της απόφασης 22223/ 
4073/27.10.88 (ΦΕΚ 792 τ.Β'/1.11.88) «Για την προσέγγιση 
των νομοθεσιών των Κρατών μελών των αναφερομένων στις κοινές 
διατάξεις περί των συσκευών που χρησιμοποιούν αέρια καύσιμα, των 
μηχανισμών ασφαλείας και ρυθμίσεως των αερίων που προορίζονται 
για τις συσκευές αυτές και των μεθόδων ελέγχου αυτών των συ¬ 
σκευών» και η οποία φέρει κατά συνέπεια το σήμα πιστότητας ΕΟΚ 
που αναφέρεται στο άρθρο 5. 

Οι συσκευές τύπου ΕΟΚ, εφοδιασμένες με τους μηχανισμούς 
ασφαλείας και ρυθμίσεως, πρέπει να υποστούν επιτυχώς, σύμφωνα 
με την ΚΥΑ 22223/4073/27.10.88 (ΦΕΚ 792/9/1.11.88) με 
την οποία προσαρμόσθηκε η Ελληνική Νομοθεσία στην οδηγία 84/ 
530/ΕΟΚ, την εξέταση τύπου ΕΟΚ και υπόκεινται στον έλεγχο 
ΕΟΚ. 

Η εξέταση τύπου ΕΟΚ και ο έλεγχος ΕΟΚ πραγματοποιούνται 
από τον Ελληνικό Οργανισμό Τυποποίησης ΕΛΟΤ ή από άλλους 
ανεγνωρισμένους Οργανισμούς, σύμφωνα με την παραπάνω από¬ 
φαση 22223/4073/27.10.88 και το παράρτημα της παρούσας 
απόφασης. 

2. Η βεβαίωση εξέτασης τύπου ΕΟΚ που χορηγείται για τις συ¬ 
σκευές αυτές ισχύει για πέντε χρόνια από την ημερομηνία γνωστο¬ 
ποίησης στον ενδιαφερόμενο. * 

Το χρονικό αυτό διάστημα μπορεί να παραταθεί από τον αναγνω¬ 
ρισμένο Οργανισμό που εξέδωσε το πιστοποιητικό για διαδοχικές 
χρονικές περιόδους ανώτατης διάρκειας πέντε ετών. 

Άρθρο 3 

Δεν μπορεί να απαγορευθεί ή περιορισθεί η διάθεση στην αγορά, η 
σύνδεση με το δίκτυο και η θέση σε λειτουργία των συσκευών τύπου 
ΕΟΚ για χρήση σύμφωνη με τον προορισμό τους, για λόγους που 
αφορούν την κατασκευή τους ή τον έλεγχό της κατά την έννοια της 
απόφασης 22223/4073/27.10.88 και της παρούσας απόφα¬ 
σης. 

Οι αρχές ή οι Οργανισμοί που είναι υπεύθυνοι για τη διανομή του 
φωταερίου, για τη σύνδεση με το δίκτυο και τη θέση σε λειτουργία 
δεν μπορούν να.εξαρτήσουν τη σύνδεση και τη θέση σε λειτουργία 
από άλλες τεχνικές προϋποθέσεις εκτός από τις εξής: 

- τη σύνδεση και τη θέση σε λειτουργία για χρήση σύμφωνα με τον 
προορισμό της συσκευής, 

- την τήρηση των προδιαγραφών εγκατάστασης που ισχύουν στην 
επικράτεια. 

Άρθρο 4 

1. Η διάθεση στην αγορά και η θέση σε λειτουργία σύμφωνα με 
τον προορισμό μιας συσκευής επιτρέπεται όπως ορίζει η εθνική νομο¬ 
θεσία για τα σημεία που προβλέπονται στο πρότυπο ΕΝ 26, το οποίο 
αναφέρεται στο παράρτημα και αφορούν: 

- τις κατηγορίες συσκευών που διατίθενται στο εμπόριο (σημείο 

6 . 1 ), 

- τα χρησιμοποιούμενα αέρια και τις πιέσεις τροφοδοσίας των συ¬ 
σκευών (σημείο 6.2), 

- τις προϋποθέσεις συνδέσεως του αερίου (σημείο 6.3), 

- τις προϋποθέσεις συνδέσεως του νερού (σημείο 6.4), 

- τους μηχανισμούς ασφάλειας για το άναμα και το σβήσιμο στη 
βεγιέζα (σημείο 6.7). 

Οι μηχανισμοί αυτοί είναι υποχρεωτικοί για κάθε συσκευή τύπου 
ΕΟΚ. 

Συσκευές οι οποίες, ως προς το σημείο αυτό, προσφέρουν ασφά¬ 
λεια τουλάχιστον ίση με την προβλεπόμενη στην προδιαγραφή ΕΝ 
26 που αναφέρεται στο παράρτημα, και ιδίως στο σημείο 3.4.1. γί¬ 
νονται δεκτές στην κυκλοφορία και στη διάθεση εφόσον προσκομί¬ 
σουν σχετικό πιστοποιητικό από αναγνωρισμένο Οργανισμό ελέγχου 
των Ευρωπαϊκών Κοινοτήτων ή από τον Ελληνικό Οργανισμό Τυ¬ 
ποποίησης (ΕΛΟΤ). 

2. Η αρμόδια υπηρεσία του Υπουργείου Βιομηχανίας, Ενέργειας 
και Τεχνολογίας υποχρεούται να ανακοινώνει στην Επιτροπή των 
Ε.Κ. και στα άλλα Κράτη μέλη τις προϋποθέσεις που αναφέρονται 
στην παράγραφο 1 και που τηρούνται υποχρεωτικά στην επικράτεια. 

3. (α) Η αρμόδια Υπηρεσία του ΥΒΕΤ ενημερώνει την Επιτροπή 
των Ε.Κ. και τα άλλα Κράτη μέλη δεκαοκτώ μήνες νωρίτερα για 

κάθε τροποποίηση των προϋποθέσεων, που αναφέρονται στην παρά¬ 
γραφο 2. 

(β) Οι τροποποιήσεις που αφορούν: 

- τις προϋποθέσεις συνδέσεως του φωταερίου, 

- τις προϋποθέσεις συνδέσεως του νερού, 

- τους μηχανισμούς ασφάλειας για το άναμα και το σβήσιμο, δεν 
μπορούν να συνεπάγονται στην εμφάνιση λύσεων διαφορετικών από 
τις προβλεπόμενες στους αντίστοιχους πίνακες του προτύπου ΕΝ 26 
που αναφέρονται στο παράρτημα (πίνακες 14, 15 και 16 της προ¬ 
διαγραφής αυτής). 

Άρθρο 5 

Το σήμα πιστότητας ΕΟΚ που προβλέπεται στην απόφαση 
22223/4073/27.10.88 (ΦΕΚ 792 Β/1.11.88), τίθεται σε κάθε 
συσκευή που είναι σύμφωνη με το πρότυπο για το οποίο εκδόθηκε η 
βεβαίωση, εξέτασης τύπου ΕΟΚ από τον κατασκευαστή ή από τον 
υπεύθυνο της διάθεσης στην αγορά ϋπ’ ευθύνη του. 

Άρθρο 6 

Ο αϊτών βεβαίωση εξέτασης τύπου ΕΟΚ υποχρεούται να προσκο¬ 
μίσει επιπλέον των όσων προβλέπει το παράρτημα I σημείο 1 της 
παραπάνω απόφασης 22223/4073/27.10.88: 

- έναν τεχνικό φάκελλο σύμφωνα με το σημείο 4.10.2 του προτύ- 

Παράδειγμα 


που ΕΝ 26 που αναφέρεται στο παράρτημα, 

- έναν αριθμό συσκευών αντιπροσωπειών της σειράς, σε αριθμό που 
επαρκεί για να ικανοποιήσει τη ζήτηση του αναγνωρισμένου οργανι¬ 
σμού. 

Άρθρο 7 

Προσαρτάται και αποτελεί αναπόσπαστο μέρος της παρούσας 
απόφασης το παράρτημα της οδηγίας 84/531/ΕΟΚ. 

ΠΑΡΑΡΤΗΜΑ 

1. Οι συσκευές που αναφέρονται στο άρθρο 1 της οδηγίας πρέπει 
να ανταποκρίνονται στις προδιαγραφές του προτύπου ΕΝ 26 του Σε¬ 
πτεμβρίου 1077, τρίτη έκδοση, το οποίο στο εξής ονομάζεται πρό¬ 
τυπο ΕΝ 26,| σχετικά με τις συσκευές στιγμιαίας παραγωγής θερμού 
ύδατος που χρησιμοποιούν αέρια καύσιμα, το οποίο θεσπίστηκε από 
την Ευρωπαϊκή Επιτροπή Τυποποιήσεως, εξαιρουμένων των ση¬ 
μείων 5.2 και 6.5. 

Πάντως, | για τους θερμοσίφωνες που αναφέρονται στο σημείο 
1.4.3. του προαναφερόμενου προτύπου ΕΝ 26, η ονομαστική ωφέ¬ 
λιμη ισχύς κείται μεταξύ 8 και 10 Κ\ν. 

2. ΕΝΗΜΕΡΩΤΙΚΗ ΠΙΝΑΚΙΔΑ 

Η ενημερωτική πινακίδά η οποία τίθεται σε κάθε συσκευή, πρέπει 
να φέρει τις εξής ενδείξεις: 


εόαιιΓΓε-εευ — ινεΐεε ΗεβΙίΓ — \νβΓΠι«8*5εΓΐιεΐΜΓ — 
δΐβΜηεςίαα — ναπηινείειίοεείεΐ — νβηΰνβηηεΓ — 

Μικρός ταχυθερμοσίφωνας (') 

/177 Ν. 

\ο7 Β 

"12 Ηί(9 

8,7 Ιι\ν (") 

Όνομα — Διεύθυνση ( 5 ): 

Ν° 8355 5Ε (·) 

ΒΡ> 

13 &0Γ (·) 

025 20 πιί>3Γ (’) 

20 ΓΠί«Γ ('») 

Η ενημερωτική πινακίδα πρέπει να διαιρείται σε δύο μέρη ώστε να 
αναφέρονται τα εξής στοιχεία: 
α) στο πάνω μέρος: 

( ’) η ονομασία υπό την οποία η συσκευή προσκομίστηκε στην 
εξέταση τύπου ΕΟΚ, 

( 2 ) το σήμα πιστότητος ΕΟΚ, 

( 3 ) η κατηγορία της συσκευής, 

( 4 ) η ωφέλιμη ονομαστική ισχύς της συσκευής σε ΚΨ' 
β) στο κάτω μέρος: 

( 5 ) το όνομα και η διεύθυνση του κατασκευαστή ή του υπεύθυνου 
της διαθέσεως στην αγορά, 

( 6 ) ο αριθμός κατασκευής, 

( 7 ) ο τύπος της συσκευής, 

( 8 ) η μέγιστη πίεση τροφοδοσίας ύδατος για την οποία η συσκευή 
μπορεί να χρησιμοποιηθεί, σε Εεγ, 

( 9 ) η πίεση τροφοδοσίας σε αέριο της τρίτης οικογένειας, σε 
πώ&τ, 

( 10 ) η πίεση αερίου για την οποία η συσκευή είναι ρυθμισμένη από 
τον κατασκευαστή σύμφωνα με μία από τις πιέσεις που δίνονται στο 
σημείο 6.2. του προτύπου ΕΝ 26, εφόσον το αέριο αυτό ανήκει στην 
τρίτη οικογένεια, σε πάοη 

3. Οι συσκευές πρέπει να συνοδεύονται από τις οδηγίες που ανα- 
φέρονται στο σημείο 5.3 του προτύπου ΕΝ 26, λαμβάνοντας υπόψη 
τις προϋποθέσεις που προβλέπονται στο άρθρο 4 παράγραφο 1 (σύν¬ 
δεση φωταερίου και ύδατος, μηχανισμός ασφαλείας για το άναμα 
και το σβήσιμο της βεγιέζας). 

4. ΔΙΑΔΙΚΑΣΙΕΣ ΚΑΙ ΛΕΠΤΟΜΕΡΕΙΕΣ ΕΦΑΡΜΟΓΗΣ ΤΟΤ 
ΕΛΕΓΧΟΥ ΕΟΚ 

Τουλάχιστον μία συσκευή πρέπει να υποβάλλεται στον έλεγχο 
ΕΟΚ κάθε χρόνο. 

Κατ’ εφαρμογήν του άρθρου 14 παράγραφος 3 της οδηγίας 84/ 
530/ΕΟΚ, τα έξοδα τα οποία υφίσταται ο κατασκευαστής για τον 
έλεγχο ΕΟΚ που γίνεται σε οποιοδήποτε στάδιο της διαθέσεως στην 
αγορά, αφού η συσκευή φύγει από τον τόπο παραγωγής ή εναποθή- 
κευσης που έχει δηλωθεί, περιορίζονται στα έξοδα δειγματοληψίας 
και ελέγχου 0,1% της ετήσιας παραγωγής του κατασκευαστή κατ’ 
ανώτατο όριο, για τις οικείες συσκευές. 


Άρθρο 8 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

Αθήνα, 1 Μαρτίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ 
ΕΘΝΙΚΗΣ ΟΙΚΟΝΟΜΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΚΩΣΤΑΣ ΠΑΠΑΝΑΓΙΩΤΟΥ 
-♦- 

Αριθ. ΟΙΚ. Κ1-3587 (10) 

Πρόσληψη προσωπικού με σχέση εργασίας ιδιωτικού δικαίου, ορι¬ 
σμένου χρόνου στο Βιοτεχνικό Επιμελητήριο Θεσσαλονίκης. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου». 

3. Το άρθρο 59 παράγρ. 2 του Π.Δ. 410/88 «Κώδικας προσω¬ 
πικού με σύμβαση εργασίας ιδιωτικού δικαίου του Δημοσίου, των 
ΟΤΑ και των λοιπών Ν.Π.Δ.Δ.». 

4. Την από 3.2.89 απόφαση της Διοικητικής Επιτροπής του Βιο¬ 
τεχνικού Επιμελητηρίου θεσ/νίκης. 


5. Το γεγονός ότι η συγκεκριμένη ανάγκη δεν μπορεί να καλυφθεί 
από το υφιστάμενο μόνιμο ή με σχέση εργασίας ιδιωτικού δικαίου 
προσωπικό της υπηρεσίας ή με απόσπαση προσωπικού από άλλες 
δημόσιες υπηρεσίες. 

6. Την αριθμ. Β3/139/16.2.87 Κοινή απόφαση του Πρωθυ¬ 
πουργού και Υπουργού Εμπορίου ανάθεση αρμοδιοτήτων στον Υφυ¬ 
πουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτο και επείγον της ανάγκης που δη- 
μιουργήθηκε στη λειτουργία του Βιοτεχνικού Επιμελητηρίου θεσ/ 
νίκης λόγω έλλειψης προσωπικού για την χρήση του Ηλεκτρονικού 
Υπολογιστή και καθορίζουμε σε δύο (2) τον αριθμό των υπαλλήλων 
αποφοίτους Λυκείου με γνώση μιας ξένης γλώσσας (Αγγλικής, Γαλ- 
λικής, Γερμανικής) και με πτυχίο Η/Υ, που μπορεί να προσλάβει το 
παραπάνω Επιμελητήριο με σχέση εργασίας ιδιωτικού δικαίου ορι¬ 
σμένου χρόνου και για διάστημα οκτώ (8) μηνών. 

Αθήνα, 27 Φεβρουάριου 1989 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. 1599 (Π) 

Έγκριση προσωρινής πρόσληψης προσωπικού στο Π.Γ.Ν. Αθηνών 
«Ο ΕΥΑΓΓΕΛΙΣΜΟΣ». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις: 

" α. Του άρθρου I του Ν. 3200/55 περί διοικητικής αποκεντρώ- 
σεως και τις του άρθρου μόνου του από 28.6.55 Β. Δ/τος. 

β) Των άρθρων 1, 2 παρ. I και 4 του Ν. Δ/τος 532/70 περί συ- 
μπληρώσεως των διατάξεων περί διοικητικής Αποκεντρώσεως του 
υπ’ αριθμ. 707/70 Β. Δ/τος και του υπ’ αριθμ. 197/72 Β. Δ/τος. 

γ) Του Κεφ. Β’ του 993/79 όπως τροποποιήθηκαν και συμπλη¬ 
ρώθηκαν με τις διατάξεις του Ν. 1476/84. 

δ) Του άρθρου 31 του Ν. 1599/86 (ΦΕΚ. 75/11.6.86 ΤΑ·). 

2. Την αριθμ. 5/Συν3/24.10.88 απόφαση του Δ.Σ. του Περιφ. 
Γεν. Νοσ. Αθηνών «Ο ΕΥΑΓΓΕΛΙΣΜΟΣ». 

3. Το αριθμ. Δ2γ/3019/8.1.88 έγγραφο της Δ/νσης Διοικητι¬ 
κού του Υπουργείου Υγείας Πρόνοιας και Κοιν. Ασφαλίσεως. 

4. Το αριθμ. 10/02/8589/12353/21.11.88 και 10/02/ 
131/358/10.1.89 έγργαφα του Περιφ. Γεν. Νοσ. Αθηνών «Ο 
ΕΥΑΓΓΕΛΙΣΜΟΣ». 

5. Τις απρόβλεπτες και επείγουσες λειτουργικές ανάγκες του Πε- 
ριφ. Γεν. Νοσ. Αθηνών «Ο ΕΥΑΓΓΕΛΙΣΜΟΣ» που δεν μπορούν να 
καλυφθούν από το υπηρετούν προσωπικό με οποιαδήποτε σχέση ερ¬ 
γασίας το εν λόγω Ίδρυμα, αποφασίζουμε: 

Α. Εγκρίνουμε την προσωρινή πρόσληψη με σχέση εργασίας Ιδιω¬ 
τικού δικαίου στο Π. Γεν. Νοσοκομείο Αθηνών «Ο ΕΥΑΓΓΕΛΙ¬ 
ΣΜΟΣ» του παρακάτω προσωπικού κατά κατηγορία και ειδικό¬ 
τητα: 

1. Τριών (3) χημικών 

2. Ενός (1) Βιολόγου. 

Β. Η διάρκεια απασχόλησης του προσωπικού που θα προσληφθεί 
στις παραπάνω θέσεις δεν μπορεί να υπερβεί τους οκτώ (8) μήνες. 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1989 

Ο Νομάρχης 
Θ. ΒΓΕΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





